**DĖL ROKIŠKIO RAJONO SAVIVALDYBĖS 2022 M. VALSTYBĖS LĖŠOMIS FINANSUOJAMŲ MELIORACIJOS DARBŲ PROGRAMOS PATVIRTINIMO**

2022 m. gegužės 27 d. Nr. TS-

Rokiškis

# Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu, 18 straipsnio 1 dalimi, Lietuvos Respublikos žemės ūkio ministro 2021 m. gruodžio 27 d. įsakymu Nr. 3D-863 ,,Dėl 2022 m. skiriamų specialiųjų tikslinių dotacijų Žemės ūkio ministerijai priskirtoms valstybinėms (valstybės perduotoms savivaldybėms) funkcijoms atlikti paskirstymo tarp savivaldybių sąrašo patvirtinimo“ patvirtintomis specialiosiomis tikslinėmis dotacijomis melioracijai, Lietuvos Respublikos Vyriausybės 2020 m. kovo 18 d. nutarimu Nr. 243 „Dėl valstybės investicijų 2020–2022 metų programoje numatytų valstybės kapitalo investicijų paskirstymo pagal asignavimų valdytojus ir investicijų projektus (investicijų projektų įgyvendinimo programas)“, Lietuvos Respublikos 2022 metų valstybės biudžeto ir savivaldybių biudžetų finansinių rodiklių patvirtinimo įstatymu, Valstybei nuosavybės teise priklausančių melioracijos statinių ir melioracijos sistemų naudojimo, būklės vertinimo, melioracijos darbų finansavimo taisyklėmis, patvirtintomis Lietuvos Respublikos žemės ūkio ministro 2013 m. kovo 21 d. įsakymu Nr. 3D-211, Lietuvos Respublikos žemės ūkio ministro 2005 m. gegužės 12 d. įsakymu Nr. 3D-271 ,,Dėl valstybės biudžeto specialiosiomis tikslinėmis dotacijomis einamiesiems tikslams finansuojamų melioracijos darbų žemės ūkio paskirties žemėje prioritetų“ bei atsižvelgdama į Rokiškio rajono savivaldybės tarybos 2022 m. sausio 28 d. sprendimą Nr. TS-19 ,,Dėl Rokiškio rajono savivaldybės 2022 m. valstybės lėšomis finansuojamų melioracijos darbų programos patvirtinimo“, Rokiškio rajono savivaldybės taryba n u s p r e n d ž i a:

# 1. Patvirtinti Rokiškio rajono savivaldybės 2022 m. valstybės lėšomis finansuojamų melioracijos darbų programą (pridedama).

# 2. Pripažinti netekusiu galios Rokiškio rajono savivaldybės tarybos 2022 m. sausio 28 d. sprendimą Nr. TS-19 ,, Dėl Rokiškio rajono savivaldybės 2022 m. valstybės lėšomis finansuojamų melioracijos darbų programos patvirtinimo“.

Sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Jolanta Jasiūnienė

 PATVIRTINTA

 Rokiškio rajono savivaldybės tarybos

 2022 m. gegužės 27 d. sprendimu Nr. TS-

**ROKIŠKIO RAJONO SAVIVALDYBĖS 2022 M. VALSTYBĖS LĖŠOMIS FINANSUOJAMŲ MELIORACIJOS DARBŲ PROGRAMA**

|  |  |  |  |  |
| --- | --- | --- | --- | --- |
| **Eil.****Nr.** | **Darbų, paslaugų pavadinimas** | **Mato vnt.** | **Preliminarus kiekis** | **Darbų vertė (Eur)** |
| **I. 2022 M. SPECIALIOSIOS TIKSLINĖS DOTACIJOS** |
| 1. | Avarinių, valstybei nuosavybės teise priklausančių melioracijos statinių remontas (iki 20 proc. melioracijos darbams skirtų lėšų): | - | - | 57 200 |
| 1.1. | 12,5 cm ir didesnio skersmens drenažo rinktuvų remontas kiti melioracijos statinių avariniai remonto darbai | km | 1,5 | 46 200 |
| 1.2. | vandens pralaidų remontas  | vnt. | 3 | 11 000 |
| 2. | Melioracijos statinių priežiūros darbai (griovių šlaitų šienavimas) | km | 150 | 88 200 |
| 3. | Tvenkinių hidrotechnikos statinių priežiūros darbai | vnt. | 4 | 1 800 |
| 4. | Melioracijos griovių remonto darbai su projektavimo paslaugomis  | km | 10 | 103 830 |
| 5. | Techninės priežiūros paslaugos | - | - | 2 370 |
| 6. | Melioracijos fondo apskaita ir kadastras | ha | 70 017 | 4 000 |
| 7.  | Melioracijos statinių gyvenvietėse remonto darbai su projektavimo paslaugomis | vnt. | 2 | 28 600 |
|  | **Iš viso:** |  |  | **286 000** |
| **II. VALSTYBĖS INVESTICIJŲ 2022 METŲ PROGRAMA** |
| 1. | Rokiškio rajono Jūžintų seniūnijos Jūžintų kadastrinės vietovės griovių ir juose esančių statinių rekonstravimo darbai | km | 21,309 | 121 242 |
| 2. | Rokiškio rajono Juodupės seniūnijos Didsodės kadastrinės vietovės griovių ir juose esančių statinių rekonstravimo darbai | km | 9,943 | 80 431 |
| 3. | Rokiškio rajono Obelių seniūnijos Aleksandravėlės, Antanašės ir Gindvilių kadastrinėse vietovėse griovių ir juose esančių statinių rekonstravimo darbai | km | 16,169 | 202 433 |
| 4. | Techninės priežiūros paslaugos | km | 47,421 | 4 500 |
| 5. | Rokiškio rajono Kamajų seniūnijos Aukštakalnių ir Kalvių kadastrinių vietovių griovių ir juose esančių statinių rekonstravimo darbai su projektavimo paslaugomis  | km | 4,458 | \* |
| 6. | Rokiškio rajono Juodupės seniūnijos Onuškio kadastrinės vietovės griovių ir juose esančių statinių rekonstravimo darbai su projektavimo paslaugomis | km | 2,970 | \* |
| 7. | Rokiškio rajono Jūžintų seniūnijos Jūžintų kadastrinės vietovės griovių ir juose esančių statinių rekonstravimo darbai su projektavimo paslaugomis  | km | 1,792 | \* |
| 8. | Rokiškio rajono Kriaunų seniūnijos Kriaunų kadastrinės vietovės griovių ir juose esančių statinių rekonstravimo darbai su projektavimo paslaugomis  |  | 6,240 | \* |
|  | Techninės priežiūros paslaugos (5,6,7,8, proj.)  | km | 15,460 | \* |
|  | Griovių ir juose esančių statinių rekonstravimo darbo projektų ekspertizės paslaugos(5,6,7,8, proj.)  | vnt. | 4 | \* |
|  | **Iš viso:** |  |  | **737 000** |
|  | **Iš viso pagal abu finansavimo šaltinius:** |  |  | **1 023 000** |

# \* vertė viešai neskelbiama, nėra įvykdytas viešasis pirkimas.

#

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS 2022 M. VALSTYBĖS LĖŠOMIS FINANSUOJAMŲ MELIORACIJOS DARBŲ PROGRAMOS PATVIRTINIMO“ AIŠKINAMASIS RAŠTAS**

**Sprendimo projekto tikslai ir uždaviniai.**

**Projekto tikslas – patvirtinti** Rokiškio rajono savivaldybės 2022 m. valstybės lėšomis finansuojamų  melioracijos darbų programą (patikslintą variantą).

**Teisinio reguliavimo nuostatos.**

Sprendimo projektas parengtas vadovaujantis Valstybei nuosavybės teise priklausančių melioracijos statinių ir melioracijos sistemų naudojimo, būklės vertinimo, melioracijos darbų finansavimo taisyklėmis, patvirtintomis Lietuvos Respublikos žemės ūkio ministro 2013 m. kovo 21 d. įsakymu Nr. 3D-211, Lietuvos Respublikos žemės ūkio ministro 2005 m. gegužės 12 d. įsakymu Nr. 3D-271 ,,Dėl valstybės biudžeto specialiosiomis tikslinėmis dotacijomis einamiesiems tikslams finansuojamų melioracijos darbų žemės ūkio paskirties žemėje prioritetų“.

**Sprendimo projekto esmė.**

Rokiškio rajono savivaldybės 2022 m. valstybės lėšomis finansuojamų melioracijos darbų programa buvo patvirtinta Rokiškio rajono savivaldybės tarybos 2022 m. sausio 28 d. sprendimu Nr. TS-19. Šį pavasarį išryškėjo būtinas poreikis melioracijos statinių gedimų dviejose gyvenvietėse remontui. Atsižvelgiant į pareiškėjų prašymus ir sutaupytas lėšas viešųjų pirkimų metu, siūloma tikslinti 2022 m. valstybės lėšomis finansuojamų melioracijos darbų programą. Perskirstomos specialiųjų tikslinių dotacijų lėšos ir išskiriama eilutė ,,Melioracijos statinių gyvenvietėse remonto darbai su projektavimo paslaugomis“ bei iš Valstybės investicijų programos (toliau – VIP) lėšų papildomai numatoma rekonstruoti 15,5 km griovių. Papildomai numatomų rekonstruoti griovių dalis yra iš 2022 m. rezervinį melioracijos griovių remonto sąrašo, kiti parinkti pagal vykdomų objektų tęstinumą ir griovių būklę. Šiuo metu visi 2022 m. prioritetiniame (14,1 km) ir rezerviniame (8,6 km) sąrašuose, patvirtintuose Rokiškio rajono savivaldybės tarybos 2021 m. gruodžio 23 d. sprendimu Nr. TS-246, buvę grioviai yra įtraukti gerinimui- remontui (4 ir 5 priedai) arba rekonstrukcijai (per VIP - Priedas Nr. 2, ES projektus). Pridedamas Rokiškio rajono savivaldybės 2022 m. valstybės lėšomis finansuojamų melioracijos darbų programos lyginamasis variantas.

**Laukiami rezultatai.**

Melioracijos statinių priežiūra ir atnaujinimas, žemės ūkio veiklos sąlygų pagerinimas, galimybė sumažinti vandentvarkos problemas dviejose gyvenvietėse, potencialiems rangovams dalyvauti konkursuose ir vykdyti darbus bei paslaugas.

**Finansavimo šaltiniai ir lėšų poreikis**.

**Valstybės biudžeto lėšos (286 tūkst. Eur) skirtos** melioracijos sistemų priežiūrai ir remontui ir **valstybės investicijų 2020–2022 metų programoje numatytos valstybės kapitalo investicijų lėšos (737 tūkst. Eur).**

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Žemės ūkio skyriaus vedėja Jolanta Jasiūnienė